**BLODSMAKEN 2025**

**Lørdag 27. september.** 

***Alta O-lag inviterer til BLODSMAKEN 2025. Årets lengste, tyngste og hyggeligste o-begivenhet finner sted lørdag 27. september. Løpsområdet er som statuttene krever hemmelig, men informerte kilder bekrefter at det er i Altas umiddelbare nærhet. Blodsmaken er en uhøytidelig konkurranse som er åpen for alle – de som vil løpe, de som vil gå, de uerfarne, de erfarne, de som vil se hvor lenge de klare å være med tetgruppa og teste seg selv osv.***

***Klasser og løyper***
**Kort :** Passer for ungdom også sammen med foreldre ca. 4,0 km. Vanlige o-kart
**Mellom/Kort:** Passer for løpere som kan litt orientering. Ca. 6,5 km.
**Mellom/Lang:** Må kunne kart og kompass. Ca. 10,0 km. Fjellkart(Mapant) og vanlig o-kart

**Lang:** Langt ca. 18,0 km. Fjellkart(Mapant) og vanlig o-kart.

**Informasjon om løpet**

* Løperne møter på oppmøtestedet og blir fraktet ut til start. Start er ikke samme plass som mål.
* Det er *fellesstart* for alle løyper. Kart med ferdig inntegnede løyper utleveres ved start.
* De som ønsker kan gjerne løpe med noen voksne eller sammen med andre deltakere.
* Ønsker du å delta uten tidtaking så er det helt OK.
* Dersom det blir ruskevær anbefales fornuftig bekledning.
* Det anbefales å ta med mobiltelefon.
* Det er drikkestasjon underveis, men de som deltar på de lengste løypene anbefales å ta med litt mat og drikke.
* Det brukes Emit tidtakerbrikke. De som ikke har egen kan låne.
* Etter målgang samles alle til avslapping med enkel servering. Pakk derfor med deg sekk med klesskift (varme klær og tørre sko) til bruk etter løpet. Dette fraktes til målområdet av arrangøren etter start. Det er ikke dusj ved målområdet.

**Startkontingent:**
Betales på oppmøteplassen på Vipps. Dette inkluderer transport, premie, mat, drikke, kaffe og kaker etter løpet.

**Pris:**
• Utøver over 17 år-: kr. 300,-
• Utøver under -17 år: kr. 200,-
• Familie kr. 550,-

**Betal på Vipps**: Alta orienteringslag #16302. Velg Blodsmaken.

**Påmeldingsfrist**: Onsdag 25. september. Påmelding via Eventor eller på: helge.c.pedersen@uit.no

**FRAMMØTE**: **Elvebakken skole** senest kl. 09.50. Bussen går 10.00.